26/12/2022 | Administración LocalMunicipal
Malpica de Bergantiños
Recadación
Aprobación do padrón das taxas polos servicios de recollida de lixo, sumidoiros, depuración de augas residuais, abastecemento de auga e do canon da auga, correspondente ao 3º trimestre de 2022.

Con data 20/12/2022, o alcalde D. Eduardo José Parga Veiga dictou a resolución núm.665/2022 que se reproduce a continuación: Examinado o padrón das taxas polos servicios de abastecemento de auga, recollida de lixo, sumidoiros, depuración de augas residuais e do canon da auga creado e regulado na Lei 9/2010, do 4 de novembro, de augas de Galicia, correspondente o período impositivo do 3º TRIMESTRE DE 2022. - Artigo 62.3 da Lei 58/2003, do 17 de decembro, xeral. - Artigo 68 do R. D. 939/2005, do 29 de xullo, regulamento xeral de recadación. - Lei 9/2010, do 4 de novembro, de augas de Galicia. - Decreto 136/2012, do 31 de maio, polo que se aproba o regulamento do canon da auga e do coeficiente de vertedura a sistemas públicos de depuración de augas residuais. - Ordenanza fiscal nº 7 da taxa pola prestación do servizo de sumidoiros. - Ordenanza fiscal nº 19 da taxa pola recollida de lixo e residuos sólidos urbanos. - Ordenanza fiscal nº 23 da taxa pola prestación do servizo de distribución de auga, incluídas a concesión de licenzas de acometida á rede, a colocación e a utilización de contadores e instalacións análogas. - Ordenanza fiscal nº 29 da taxa pola prestación do servizo de tratamento e depuración de augas residuais. Logo de ver o artigo 21 da Lei 7/1985, do 2 de abril, reguladora das bases do réxime local e o artigo 24 do R. D. L.781/1996, do 18 de abril, polo que se aproba o Texto refundido das disposicións legais vixentes en materia de réxime local. De acordo con todo o indicado, RESOLVO: 1 Aproba-lo padrón das taxas pola prestación dos servicios de abastecemento de auga, recollida de lixo, sumidoiros, depuración de augas residuais e do canon da auga creado e regulado na Lei 9/2010, do 4 de novembro, de augas de Galicia, correspondente o período impositivo do 3º TRIMESTRE DE 2022.2. Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3 Aprobar o prazo de cobramento en período voluntario que abranguerá dende o día 27 de decembro de 2022 ata o día 27 de febreiro de 2023. O interesado coa carta de pagamento no seu poder, ben recibido por correo ou entregado no Concello no seu defecto, terá a opción de abonar estas débedas en calquera sucursal de ABANCA ou a través da Oficina Virtual Tributaria do Concello de Malpica de Bergantiños. Transcorrido este prazo a débeda resultante derivada das taxas pola prestación dos servicios de abastecemento de auga, recollida de lixo e sumidoiros será esixida pola vía de constrinximento, co recargo, xuros de demora e costas de exacción que procedan. A falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. En Malpica de Bergantiños, asinado dixitalmente polo Sr. alcalde, Eduardo J. Parga Veiga, ante min, a secretaria, Mª Loreto López Fernández, que asino aos únicos efectos de fe pública (artigo 3.2 do Real Decreto 128/2018, do 16 de marzo). En Malpica de Bergantiños, 20/12/2022 O alcalde Eduardo José Parga Veiga